title: "Skuuner"
text: "En Skuuner (D\u00fctsk Schoner, Schooner of Schuner), es en Siilskep me tau Meestboomern, hur di fuarderst Boom kuurter of efen sa l\u00fcng es \u00fcs di achterst Jen.\nLeeter ee\u0111er di jest Skuunern waar uk Skeepen me muar \u00fcs tau Meestboomern Skuuner n\u0113mt sa \u00fcs di Trii-Boomern Skuuner Amphitrite. Fuaral \u00f6n di Foriinigti Staaten waar \u00f6n dit leeteri 19. en dit jer 20. Jaarh\u00f6nert Skuunern me muar Meestboomern becht.\n\nDi fuarderi Meest (Fokmeest) uur uk Skuunerboom n\u0113mt. Dit sail \u00f6n des Meestboom jit uk Skuunersail, en aaft es dit en Gafelsail. \u00d6n di achterst Meestboom jit et Gurtsail. Fuar di Skuunerboom sen fuar't Miist tau Kl\u00fc\u00fcwersailen en en Foksail \u0101ptain.\n\nNoom\n\n1713 l\u00f6p en nii Siilskep t\u00f6 Weeter, en jen skel sair haa: \u201eThere she scoons\u201c of \u201eOh, see how she scoons\u201c (\u201eDiar gleeret j\u00fc\" of \u201eLuki, hur fain j\u00fc gleeret\").\nAchter\u00f6n skel di Mensk, diar dit Skep becht her, dit en Scuuner n\u0113mt haa.\n\nDit Uurt kumt fan dit Skotsk D\u00f6-Uurt \u00fct di Clydesdale-M\u00fcraart: \u201eto scoon\u201c jit sa fuul \u00fcs Stiiner aur't Weeter gleer let en sa f\u00f6rter.\n\nDi Takeling fan di Skuunern kumt fan di Ne\u0111erl\u00f6nen, hur dit al \u00f6n't 17. Jaarh\u00f6nert sa becht uuren wiar.\n\nSeefaart\nSkeps-Aarten"